“ทรัมป์” มอง “โอลิมปิก 2020” ควรเลื่อนหนี “โควิด-19”! ชี้สถานการณ์ระบาดยังรุนแรง
ประธานาธิบดี “โดนัลด์ ทรัมป์” ชี้ "โอลิมปิก 2020" ควรเลื่อนหนี "โควิด-19"! เหตุสถานการณ์การแพร่ระบาดยังรุนแรง
ประธานาธิบดี “โดนัลด์ ทรัมป์” ชี้ "โอลิมปิก 2020" ควรเลื่อนหนี "โควิด-19"! เหตุสถานการณ์การแพร่ระบาดยังรุนแรง
13 มี.ค. 2563

ประธานาธิบดีโดนัลด์ ทรัมป์ แห่งสหรัฐฯ แสดงความคิดเห็นเกี่ยวกับมหกรรมกีฬา “โตเกียวโอลิมปิก 2020” ซึ่งประเทศญี่ปุ่นจะเป็นเจ้าภาพจัดงานในช่วงเดือนกรกฎาคมนี้ว่า ควรเลื่อนการจัดงานออกไปก่อน เนื่องจากสถานการณ์โรคติดเชื้อไวรัสโคโรนาสายพันธุ์ใหม่ (โควิด-19) ยังคงแพร่ระบาดรุนแรง
โดย ทรัมป์ กล่าวกับผู้สื่อข่าวว่า ส่วนตัวคิดว่าพวกเขาอาจจะเลื่อนการจัดงานออกไปปีนึง ซึ่งนี่อาจเป็นเรื่องดีกว่าที่จะเห็นสนามแข่งขันทุกแห่งมีแต่ความว่างเปล่า อย่างไรก็ตาม ย้ำว่านี่เป็นเพียงความคิดเห็นส่วนตัว ซึ่งเขายังไม่มีแผนที่จะแนะนำเรื่องนี้โดยตรงกับนายกรัฐมนตีชินโซ อาเบะ ของญี่ปุ่น
ทั้งนี้ ล่าสุดเมื่อช่วงเช้าที่ผ่านมา (13 มี.ค.63) ตามเวลาประเทศไทย ทรัมป์ ได้เปิดเผยผ่านทางทวิตเตอร์ว่า เพิ่งสนทนากับนายชินโสะ อาเบะ นายกรัฐมนตรีญี่ปุ่น โดยทรัมป์ ได้กล่าวชื่นชม อาเบะ ถึงความพร้อมในการจัดการแข่งขันโอลิมปิก 2020 พร้อมระบุว่า นายกฯญี่ปุ่นทำในสิ่งที่น่าเหลือเชื่อ ซึ่งเป็นเรื่องที่น่าภาคภูมิใจ สิ่งดีๆจะเกิดขึ้นกับชาวญี่ปุ่นและนายกรัฐมนตรีของพวกเขาอย่างแน่นอนภายใต้โอกาสมากมาย
